Ռեբեկա Շեֆեր

Ռեբեկա Լյուսիլ Շեֆեր (անգլ.՝ Rebecca Lucile Schaeffer, նոյեմբերի 6, 1967(1967-11-06), Յուջին (Օրեգոն), Օրեգոն, ԱՄՆ - հուլիսի 18, 1989(1989-07-18), Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասանուհի։
Ռեբեկա Շեֆերը դարձել է երեք տարվա հետապնդման, այնուհետև սպանության զոհ իր անհավասարակշռված երկրպագուի` Ռոբերտ Ջոն Բարդոյի կողմից։ Այս ողբերգական պատմությունը հանգեցրել է Կալիֆոռնիայում հետապնդումների կանխարգելման մասին օրենքի ընդունմանը։
Դերասանուհու մահը դարձել է «Ե! Իրական հոլիվուդյան պատմություն» փաստագրական սերիալի առաջին թողարկման թեման։ Դերասանուհու փեսացուն՝ ռեժիսոր Բրեդ Սիլբերլինգը 2002 թվականին նկարահանել է «Լուսնի լույսի մղոն» ֆիլմը, որի ստեղծման խթանը հարսնացուի ողբերգական մահն էր։


== Կենսագրություն և կարիերա ==
Ռեբեկա Լյուսիլ Շեֆելը ծնվել է 1967 թվականի նոյեմբերի 6-ին ԱՄՆ-ի Օրեգոն նահանգի Պորտլենդ քաղաքում։ Այնտեղ նա ավարտել է Լինքոլն ավագ դպրոցը։ Նա հոգեբանի և գրողի ընտանիքի միակ երեխան էր։
1980-ական թվականներին Ռեբեկան սկսել է նկարահանվել ֆիլմերում և գովազդային հոլովակներում։ «Seventeen» ամսագրի շապիկում հայտնվելուց հետո Շեֆերը սկսել է նկարահանվել «Իմ քույր Սեմ» հեռուստասերիալում, կատարելով Փատի Ռասելի դերը և հայտնի է դառնում։
Ռեբեկան նաև «Thursday’s Child» ընկերության ներկայացուցիչն էր։


== Սպանություն ==
21-ամյա Ռեբեկա Շեֆերը սպանվել է անհավասարակշռված երկրպագու Ռոբերտ Ջոն Բարդոյի կողմից, որը մինչև այդ նրան երեք տարի հետապնդել է։
Բարդոն սկսել է հետապնդել Շեֆերին իր մեկ այլ սիրելի՝ Սամանթա Սմիթի ողբերգական ավտովթարում մահից հետո։ Նա դերասանուհուն նամակներ էր գրում, մի քանի անգամ փորձել է հանդիպել նրա հետ, մեկ անգամ նույնիսկ դանակով է եկել, սակայն թիկնապահները նրան թույլ չեն տվել մոտ գալ դերասանուհուն։ Դրանից հետո Բարդոն վերադառնում է հարազատ Թուսոն և որոշ ժամանակ մոռանում է դերասանուհու մասին, հետաքրքրվելով երգչուհիներ Մադոննայով, Դեբի Գիբսոնով և Թիֆանիով։
1989 թվականին, դիտելով Ռեբեկայի մասնակցությամբ «Դասական պայքարի տեսարաններ Բևեռլի Հիլզում» ֆիլմը, որում դերասանուհին անկողնային տեսարանում է նկարահանվել, Բարդոն զայրանում է։ Նա որոշում է, որ դերասանուհին պետք է պատժվի, ասելով՝ «մեկ այլ հոլիվուդյան պոռնիկ» (անգլ.՝ another Hollywood whore)։
250 դոլարի դիմաց Բարդոն՝ Թուսոնի դետեկտիվ գործակալությունից դերասանուհու հասցեն է ստանում,  իսկ նրա եղբայրը օգնում է զենք ձեռք բերել, քանի որ Բարդոն, ըստ ամերիկյան օրենքի, անչափահաս էր (նա 19 տարեկան էր)։
Ստանալով զենք և անհրաժեշտ տեղեկություն, Բարդոն ուղեվորվում է Լոս Անջելես։ Նա հարցնում է Շեֆերի մասին և համոզվում է նրանում, որ գործակալության տված հասցեն ճիշտ է։ Նա գնում է դերասանուհու մոտ, վերջինս բացում է դուռը։ Բարդոն Շեֆերին նամակներ և ստորագրություններ է ցույց տալիս, նրանք կարճ զրուցում են։ Մեկ ժամ անց Բարդոն վերադառնում է Շեֆերի բնակարան։ Նա փաթեթից հանում է զենքը և մեկ անգամ կրակում է դերասանուհու կրծքավանդակին։ Ռեբեկան բղավում և ընկնում է դռան մոտ, իսկ Բարդոն փախուստի է դիմում։ Ռեբեկայի հարևանը շտապ օգնություն է կանչում, որը դերասանուհուն տեղափոխում է «Cedars-Sinai Medical Center»։ Կես ժամ անց 21-ամյա Ռեբեկա Շեֆերը մահանում է։ Հաջորդ օրը Բարդոն ձերբակալվում է Թուսոնում, նա անմիջապես խոստովանում է իր կատարած սպանությունը։
Դերասանուհուն հետապնդման և սպանության համար Ռոբերտ Ջոն Բարդոն 1991 թվականի հոկտեմբերից դատապարտվում է ցմահ բանտարկության՝ առանց պայմանական վաղաժամկետ ազատման իրավունքի։


== Ֆիլմագրություն ==


== Ծանոթագրություններ ==


== Արտաքին հղումներ ==